ᱥᱟᱹᱨᱟᱹᱭᱠᱮᱞᱟ

ᱥᱟᱹᱨᱟᱹᱭᱠᱮᱞᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱟᱲᱟᱝ ᱫᱚ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱫᱚ ᱢᱤᱫ ᱨᱤᱭᱟᱥᱟᱛ, ᱳᱰᱤᱭᱟ ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱤᱫ ᱥᱚᱲᱚᱠ ᱡᱚᱸᱠᱥᱚᱱ ᱟᱨ ᱪᱟᱥ ᱵᱮᱯᱟᱨ ᱛᱟᱞᱢᱟ ᱠᱟᱱᱟ, ᱡᱟᱦᱟᱸ ᱨᱮ ᱛᱟᱸᱵᱟ, ᱢᱮᱬᱦᱮᱫ ᱼ ᱫᱷᱤᱨᱤ, ᱟᱵᱷᱨᱟᱠ ᱟᱨ ᱪᱩᱱᱟᱹ ᱫᱷᱤᱨᱤ ᱨᱮᱱᱟᱜ ᱡᱚᱢᱟ ᱯᱩᱭᱥᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱢᱥᱮᱫᱽᱯᱩᱨ ᱟᱨ ᱪᱟᱸᱭᱵᱟᱥᱟ ᱛᱟᱞᱟᱢᱟᱞᱟ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ

ᱴᱷᱟᱶ
ᱥᱟᱹᱨᱟᱹᱭᱠᱮᱞᱟ ᱫᱚ ᱮᱛᱚᱢ ᱡᱷᱟᱨᱠᱷᱚᱸᱰ ᱨᱮ ᱠᱷᱟᱲᱟᱝ ᱜᱟᱰᱟ ᱯᱷᱮᱰ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱚᱛ ᱰᱟᱦᱟᱨ ᱛᱮ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ

ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ
ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱑᱖᱒᱐ ᱨᱮ ᱨᱟᱡᱟ ᱵᱤᱠᱨᱟᱹᱢ ᱥᱤᱝ (ᱥᱟᱛᱟᱨᱩᱲ ᱜᱷᱟᱨᱚᱸᱡᱽ ᱨᱤᱱ ᱥᱤᱝ ᱫᱮᱣᱛᱟ ᱨᱤᱱ ᱢᱤᱫ ᱢᱟᱲᱟᱝ-ᱫᱟᱹᱲ ᱨᱤᱡ) ᱾ Princely States of India

ᱠᱟᱞᱪᱟᱨ
ᱥᱟᱹᱨᱟᱹᱭᱠᱮᱞᱟ ᱪᱷᱚᱦ ᱮᱱᱮᱡ ᱞᱮᱠᱟ ᱛᱮᱠᱚ ᱦᱚᱸ ᱵᱟᱰᱟᱭᱚᱣᱜᱼᱟ ᱾ ᱱᱚᱣᱟ ᱳᱰᱤᱭᱟ ᱟᱨ ᱟᱹᱫᱤᱵᱟᱹᱥᱤ ᱠᱟᱞᱪᱟᱨ ᱨᱮᱱᱟᱜ ᱢᱤᱫ ᱩᱱᱤᱠᱭᱩᱡ ᱥᱟᱢᱮᱞᱟᱱ ᱠᱟᱱᱟ ᱾ ᱢᱟᱲᱟᱝ ᱨᱟᱡᱟ ᱟᱜ ᱢᱚᱦᱚᱞ, ᱠᱩᱫᱟᱨᱥᱟᱭ ᱢᱚᱱᱫᱤᱨ, ᱜᱮᱨᱴ ᱦᱟᱣᱩᱥ ᱟᱨ ᱥᱤᱵᱷ ᱢᱚᱱᱫᱤᱨ ᱟᱭᱢᱟ ᱥᱟᱸᱥᱠᱨᱤᱛᱤ ᱴᱷᱟᱶ ᱠᱟᱱᱟ ᱾ ᱨᱟᱛ ᱭᱟᱛᱨᱟ ᱟᱨ ᱫᱩᱨᱜᱟ ᱯᱩᱡᱟ ᱟᱹᱰᱤ ᱜᱟᱱ ᱯᱟᱨᱟᱵᱽ ᱟᱹᱰᱤ ᱪᱤᱨᱯᱶᱩᱨᱱᱟᱥ ᱥᱟᱶ ᱢᱟᱱᱟᱣ ᱣᱟᱠᱚ ᱾ ᱱᱚᱣᱟ ᱟᱡᱟᱜ ᱞᱟᱰᱩ ᱞᱟᱹᱜᱤᱫ ᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱾

ᱵᱮᱯᱟᱨ ᱟᱨ ᱠᱟᱹᱨᱠᱷᱟᱱᱟ 
ᱥᱟᱹᱨᱟᱹᱭᱠᱮᱞᱟ ᱨᱮᱱᱟᱜ ᱢᱩᱬ ᱵᱮᱯᱟᱨ ᱜᱷᱟᱨᱚᱸᱡᱽ ᱨᱮ ᱪᱚᱫᱷᱨᱤ,ᱥᱮᱠᱮᱥᱨᱤᱭᱟ ᱟᱨ ᱥᱟᱦᱩ ᱜᱷᱟᱨᱚᱸᱡᱽ ᱥᱮᱞᱮᱫ ᱢᱮᱱᱟᱭᱟ, ᱟᱫᱚ ᱥᱟᱹᱨᱟᱹᱭᱠᱮᱞᱟ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱤ ᱵᱮᱯᱟᱨ ᱤᱱᱴᱟᱨᱯᱨᱤᱥᱮᱡ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾ ᱟᱵᱷᱤᱡᱤᱛ ᱜᱨᱩᱯ (ᱠᱚᱨᱯᱚᱨᱮᱴ ᱤᱥᱯᱟᱴ ᱮᱸᱰ ᱟᱞᱚᱭᱟᱡᱽ ᱞᱤᱢᱤᱴᱮᱰ) ᱥᱟᱹᱨᱟᱹᱭᱠᱮᱞᱟ (᱗ ᱠᱤᱞᱚᱢᱤᱴᱚᱨ ᱱᱚᱜᱚᱨ ᱠᱷᱚᱱ) ᱨᱮ ᱟᱢᱟ ᱤᱥᱴᱤᱞ ᱮᱸᱰ ᱯᱟᱣᱟᱨ ᱯᱞᱟᱸᱴ ᱨᱮᱱᱟᱜ ᱴᱷᱟᱯᱚᱱ ᱱᱚᱜ ᱠᱟᱱᱟ ᱾ ᱡᱟᱯᱤᱴᱟᱨ ᱥᱤᱢᱮᱸᱴ ᱥᱩᱨ ᱨᱮ ᱢᱤᱫ ᱯᱚᱨᱴᱞᱮᱸᱰ ᱯᱞᱟᱸᱴ ᱦᱚᱸ ᱴᱷᱟᱯᱚᱱ ᱱᱚᱜ ᱠᱟᱱᱟ ᱾ ᱴᱷᱚᱛᱟ ᱨᱮ ᱥᱮᱥᱟ ᱜᱚᱣᱟ ᱟᱨ ᱥᱤᱧᱚᱛ ᱢᱮᱬᱦᱮᱫ ᱨᱮᱱᱟᱜ ᱤᱥᱯᱟᱴ ᱯᱞᱟᱸᱴ ᱦᱚᱸ ᱮᱦᱚᱵ (proposed) ᱟᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱮᱨᱢᱟ ᱞᱮᱠᱟᱛᱮ, ᱥᱟᱹᱨᱟᱹᱭᱠᱮᱞᱟ ᱨᱮᱱᱟᱜ ᱦᱚᱲ ᱮᱞ ᱒᱖,᱑᱔᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱗% ᱢᱮᱱᱟᱜᱼᱟ ᱾ ᱥᱟᱹᱨᱟᱹᱭᱠᱚᱞᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱐% ᱢᱮᱱᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱟᱣᱥᱟᱛ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱗᱘% ᱢᱮᱱᱟᱜᱼᱟ,ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱑% ᱢᱮᱱᱟᱜᱼᱟ ᱾ ᱥᱟᱹᱨᱟᱹᱭᱠᱮᱞᱟ ᱨᱮ, ᱑᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱥᱟᱞ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Genealogy of the rulers of Saraikela 

ᱛᱷᱚᱠ:Populated places established in 1620
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:1620 establishments in India